Klokken 14 i dag offentliggøres det nye navn på museet. Og vinderen af konkurrencen præsenteres.

Fra 24. august har Nordjyllands Kunstmuseum bedt gæster og andre kulturinteresserede nordjyder om at komme med gode bud på et nyt navn til museet. "Det nye navn skal signalere museets vision og mission, historie, verdenskendte arkitektur, unikke kunstsamling og naturligvis samarbejdet med Utzon Center - men ikke nødvendigvis det hele på én gang," som det hedder i udskrivelsen af konkurrencen. Konkurrencen sluttede 21. september, og i dag offentliggøres vinderen så på museet. Af de indsendte forslag er blandt andet "Art Nord", "AALTO BY TOWER", "fyrtAArn", mens de mere kuriøse er "Visitten", "KUNST ARENA NORD", "Aalborg Kunstmuseum" og sågar "Nordjyllands Kunstmuseum" Tv2/Nord er med til offentliggørelsen af navnet - og bringer det her på hjemmesiden.